CELEX: 32016R1608
Language: et
Date: 2016-05-17 00:00:00
Title: Komisjoni delegeeritud määrus (EL) 2016/1608, 17. mai 2016, millega muudetakse delegeeritud määrust (EL) nr 1222/2014 seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alakategooriad (EMPs kohaldatav tekst)

8.9.2016   
               
               
                  ET
               
               
                  Euroopa Liidu Teataja
               
               
                  L 240/1
               
            KOMISJONI DELEGEERITUD MÄÄRUS (EL) 2016/1608,
      17. mai 2016,
      millega muudetakse delegeeritud määrust (EL) nr 1222/2014 seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alakategooriad
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 26. juuni 2013. aasta direktiivi 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ, (1) eriti selle artikli 131 lõiget 18,
      ning arvestades järgmist:
      
                  (1)
               
               
                  Komisjoni delegeeritud määruses (EL) nr 1222/2014 (2) täpsustatakse direktiivis 2013/36/EL esitatud globaalsete süsteemselt oluliste ettevõtjate kindlaksmääramise metoodikat. Delegeeritud määruses (EL) nr 1222/2014 sätestatakse eelkõige kvantitatiivsed näitajad, millest koosnevad direktiiviga 2013/36/EL kehtestatud viis kategooriat, millega mõõdetakse panga süsteemset olulisust. Delegeeritud määruse (EL) nr 1222/2014 lisa sisaldab näitajate väärtuste üksikasjalikke tehnilisi kirjeldusi.
               
            
                  (2)
               
               
                  Delegeeritud määruses (EL) nr 1222/2014 võetakse arvesse Baseli pangajärelevalve komitee poolt välja töötatud rahvusvahelisi standardeid globaalsete süsteemselt oluliste pankade hindamise metoodika kohta ja suurema kahjumi katmise võime nõude kohta, sealhulgas globaalsete süsteemselt oluliste pankade kindlakstegemiseks kasutatavate näitajate tehnilisi kirjeldusi.
               
            
                  (3)
               
               
                  Baseli pangajärelevalve komitee globaalsete süsteemselt oluliste pankade hindamise metoodikat ja suurema kahjumi katmise võime nõude metoodikat ajakohastatakse regulaarselt. Baseli pangajärelevalve komitee avaldas hiljuti mõnevõrra muudetud aruandevormi ja 2016. aasta andmete kogumisel kasutatavad aruandluse juhised, mille aluseks on 2015. aasta andmed aastalõpu seisuga. Edaspidi on oodata täiendavaid muudatusi.
               
            
                  (4)
               
               
                  Kajastamaks üleilmse pangandussüsteemi viimaseid arenguid ning vähendamaks ametiasutuste halduskoormust, on oluline tagada, et näitajate väärtused määrataks kindlaks vastavalt Baseli pangajärelevalve komitee kehtestatud ja rahvusvaheliselt kokku lepitud standarditele. Asjaomased riiklikud asutused peaksid seetõttu tagama, et delegeeritud määruses (EL) nr 1222/2014 sätestatud kvantitatiivsete näitajate väärtused määratakse kindlaks vastavalt Baseli pangajärelevalve komitee esitatud andmetele.
               
            
                  (5)
               
               
                  Baseli pangajärelevalve komitee kasutatava ajakohastatud metoodikaga vastavuse tagamiseks tuleks delegeeritud määruse (EL) nr 1222/2014 artikli 5 lõikes 6 sätestada, et artikli 5 lõigetes 4 ja 5 osutatud otsused võivad toetuda lisanäitajate asemel lisaandmetele.
               
            
                  (6)
               
               
                  Tagamaks, et delegeeritud määruses (EL) nr 1222/2014 sätestatud näitajate väärtused määratakse kindlaks vastavalt Baseli pangajärelevalve komitee kohaldatavatele ajakohastatud kirjeldustele, tuleks delegeeritud määruse (EL) nr 1222/2004 lisa välja jätta.
               
            
                  (7)
               
               
                  Seepärast tuleks delegeeritud määrust (EL) nr 1222/2014 vastavalt muuta.
               
            
                  (8)
               
               
                  Võttes arvesse, et 2016. aasta kindlaksmääramise protsess algas 2016. aasta esimeses kvartalis ning asutused vajavad selgust, milline teave avalikustada, peaks käesolev määrus viivitamata jõustuma.
               
            
                  (9)
               
               
                  Käesolev määrus põhineb regulatiivsete tehniliste standardite eelnõul, mille Euroopa Pangandusjärelevalve (EBA) esitas komisjonile.
               
            
                  (10)
               
               
                  EBA on korraldanud käesoleva määruse aluseks oleva regulatiivsete tehniliste standardite eelnõu kohta avaliku konsultatsiooni, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (3) artikli 37 kohaselt loodud pangandussektori sidusrühmade kogult,
               
            ON VASTU VÕTNUD KÄESOLEVA MÄÄRUSE:
      Artikkel 1
      Delegeeritud määrust (EL) nr 1222/2014 muudetakse järgmiselt.
      
                  1)
               
               
                  Artikli 5 lõige 6 asendatakse järgmisega:
                  „6.   Lõigetes 4 ja 5 osutatud otsuste tegemisel võib arvesse võtta lisaandmeid, mis ei ole asjaomase üksuse maksejõuetuse tõenäosuse näitajad. Kõnealused otsused hõlmavad hästi dokumenteeritud ja kontrollitavat kvantitatiivset ja kvalitatiivset teavet.“
               
            
                  2)
               
               
                  Artikkel 6 asendatakse järgmisega:
                  „Artikkel 6
                  Näitajad
                  1.   Konsolideerimisgrupi suurust mõõtev kategooria koosneb ühest näitajast, mis võrdub konsolideerimisgrupi koguriskipositsiooniga.
                  2.   Konsolideerimisgrupi vastastikust seotust finantssüsteemiga mõõtev kategooria koosneb kõigist järgmistest näitajatest:
                  
                              a)
                           
                           
                              finantssüsteemisisesed varad;
                           
                        
                              b)
                           
                           
                              finantssüsteemisisesed kohustused;
                           
                        
                              c)
                           
                           
                              lunastamata või tagasiostmata väärtpaberid.
                           
                        3.   Konsolideerimisgrupi osutatavate teenuste või finantsinfrastruktuuri asendatavust mõõtev kategooria koosneb kõigist järgmistest näitajatest:
                  
                              a)
                           
                           
                              hoiul olevad varad;
                           
                        
                              b)
                           
                           
                              maksetegevus;
                           
                        
                              c)
                           
                           
                              võlakirja- ja aktsiaturgudel tehtud emissiooni tagamise tehingud.
                           
                        4.   Konsolideerimisgrupi keerukust mõõtev kategooria koosneb kõigist järgmistest näitajatest:
                  
                              a)
                           
                           
                              börsiväliste tuletisinstrumentide tinglik väärtus;
                           
                        
                              b)
                           
                           
                              vastavalt komisjoni delegeeritud määrusele (EL) nr 1255/2012 (*) õiglase väärtuse mõõtmisel 3. tasemesse kaasatud varad;
                           
                        
                              c)
                           
                           
                              kaubeldavad ja müügivalmis väärtpaberid.
                           
                        5.   Konsolideerimisgrupi piiriülest tegevust mõõtev kategooria koosneb järgmistest näitajatest:
                  
                              a)
                           
                           
                              jurisdiktsiooniülesed nõuded;
                           
                        
                              b)
                           
                           
                              jurisdiktsiooniülesed kohustused.
                           
                        6.   Muudes valuutades kui euro esitatud andmete puhul kasutab asjaomane asutus asjaomast vahetuskurssi, võttes arvesse Euroopa Keskpanga avaldatud ametlikku vahetuskurssi 31. detsembri seisuga ja rahvusvahelisi standardeid. Lõike 3 punktis b osutatud maksetegevuse näitaja puhul kasutab asjaomane asutus asjaomase aasta keskmist vahetuskurssi.
                  
                     (*)  Komisjoni 11. detsembri 2012. aasta määrus (EL) nr 1255/2012, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 12, rahvusvaheliste finantsaruandlusstandarditega (IFRS) 1 ja 13 ning rahvusvaheliste finantsaruandlusstandardite tõlgendamise komitee (IFRIC) tõlgendusega 20 (ELT L 360, 29.12.2012, lk 78).“"
						
               
            
                  3)
               
               
                  Artikli 7 viimane lause jäetakse välja.
               
            
                  4)
               
               
                  Lisa jäetakse välja.
               
            Artikkel 2
      Jõustumine
      Käesolev määrus jõustub järgmisel päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 17. mai 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 176, 27.6.2013, lk 338.
      
         (2)  Komisjoni 8. oktoobri 2014. aasta delegeeritud määrus (EL) nr 1222/2014, millega täiendatakse Euroopa Parlamendi ja nõukogu direktiivi (EL) nr 2013/36/EL seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alakategooriad (ELT L 330, 15.11.2014, lk 27).
      
         (3)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).